લાગે છે કે આ વર્ષ બોલિવુડ હસીનાઓ માટે કંઈક ખાસ બનવાનું છે. સોનમ કપૂર થોડા સમય પહેલા જ લગ્ન બંધનમાં બંધાઈ ચૂકી છે અને સમાચારોની માનીએ તો પ્રિયંકા ચોપડાએ પણ પોતાના અમેરિકી બોયફ્રેન્ડ નિક જોનસ સાથે સગાઈ કરી લીધી છે. હવે દીપિકા પાદુકોણે પણ પોતાના લગ્નની તૈયારીઓ શરૂ કરી દીધી છે. સમાચારોની માનીએ તો બોલિવુડની સૌથી માનીતી જોડી દીપિકા અને રણવીર વર્ષના અંત સુધીમાં લગ્ન કરી શકે છે. બંનેએ આના માટે તૈયારીઓ પણ શરૂ કરી દીધી છે.